CELEX: 62019CN0842
Language: mt
Date: 2019-11-19 00:00:00
Title: Kawża C-842/19: Rikors ippreżentat fid-19 ta’ Novembru 2019 – Il-Kummissjoni Ewropea vs Ir-Renju tal-Belġju

10.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/26
            
         
      Rikors ippreżentat fid-19 ta’ Novembru 2019 – Il-Kummissjoni Ewropea vs Ir-Renju tal-Belġju
      (Kawża C-842/19)
      (2020/C 45/24)
      Lingwa tal-kawża: il-Franċiż
      
         Partijiet
      
      
         Rikorrent: Il-Kummissjoni Ewropea (rappreżentanti: W. Roels, A. Armenia, aġenti)
      
         Konvenut: Ir-Renju tal-Belġju
      
         Talbiet
      
      Il-Kummissjoni titlob li l-Qorti tal-Ġustizzja jogħġobha:
      
                  —
               
               
                  tikkonstata li billi ma osservax l-miżuri kollha li tinvolvi l-eżekuzzjoni tas-sentenza tat-12 ta’ April 2018 mogħtija fil-Kawża C-110/17, Il-Kummissjoni vs Il-Belġju, ir-Renju tal-Belġju naqas milli jwettaq l-obbligi tiegħu taħt l-Artikolu 260(1) TFUE;
               
            
                  —
               
               
                  tikkundanna lir-Renju tal-Belġju għal ħlas ta’ pagamenti ta’ penalità ta’ EUR 22 076,55 għal kul jum ta’ dewmien fl-eżekuzzjoni tas-sentenza mogħtija fil-Kawża C-110/17, iċċitata iktar ’il fuq, mid-data ta’ meta tingħata s-sentenza f’din il-kawża u sad-data ta’ eżekuzzjoni tas-sentenza mogħtija fil-Kawża C-110/17, iċċitata iktar ’il fuq, li għandhom jitħallsu f’kont li ser jiġi indikat mill-Kummissjoni;
               
            
                  —
               
               
                  tikkundanna lir-Renju tal-Belġju jew għall-ħlas ta’ somma f’daqqa minima ta’ EUR 2 029 000, jew, fil-każ li l-ammont tas-somma f’daqqa minima msemmija iktar ’il fuq jinqabeż, għal somma f’daqqa ta’ kuljum ta’ EUR 4 905,90 mid-data tal-għoti tas-sentenza mogħtija fil-Kawża C-110/17, iċċitata iktar ’il fuq, sad-data ta’ meta tingħata s-sentenza f’din il-kawża jew sad-data tal-eżekuzzjoni tas-sentenza mogħtija fil-Kawża C-110/17, iċċitata iktar ’il fuq, jekk din isseħħ qabel, li għandhom jitħallsu f’kont li ser jiġi indikat mill-Kummissjoni
               
            
                  —
               
               
                  tikkundanna lir-Renju tal-Belġju għall-ispejjeż.
               
            
         Motivi u argumenti prinċipali
      
      Permezz tar-rikors tagħha, il-Kummissjoni tikkritika lir-Renju tal-Belġju tali ma adottatx il-miżuri għall-eżekuzzjoni tas-sentenza mogħtija mill-Qorti tal-Ġustizzja fit-12 ta’ April 2018.